**Сайыстың тақырыбы: «Мың бір мақал, жүз бір жұмбақ»**

Сайыстың мақсаты: Оқушыларды мақал – мәтел, жұмбақтар айту арқылы көркем, ұтымды сөйлеуге, қиыннан қиыстыра білуге үйрету, ой-өрісін кеңейту. Өз қазақ әдебиетін құрметтеуге, өз тілін мақтан ете білуге тәрбиелеу. өз ойларын әдеби тілде жеткізе білуге баулу, ой жүйріктігін дамыту.

Тәрбиелік мәні: адамгершілікке, адалдыққа тәрбиелеу. Ата – бабаларымыздың өсиетін қадыр тұтуға, мақал - мәтел, жұмбақ, шешендік өнер арқылы өз елінің тарихи шежіресін білуге, әдет – ғұрып, салт - дәстүрлі сыйлауға баулу.

Құрметті ұстаздар, оқушылар, «1001 мақал, 101 жұмбақ» атты танымдық ойынға жиналып отырсыздар. Мақал – мәтел, жұмбақ, шешендік өнер ата – бабамыздан қалған өшпес мұра. Көлемі жағынан шағын болғанымен, мазмұны терең, құны артып, қымбат қазынаға айналып келеді. Мақал – мәтел, шешендік сөздердің тәрбиелік мәні зор, рухани байлық. Ал, жұмбақтар ойлау қабілетін шындайды.  
«1001 мақал, 101 жұмбақ» ойымызды бастаймыз. Ойынның шартымен таңыстырып кетейін. Ортаға төрт топ шығады, «Тұлпар», «Қыран», «Мұрагер» . Әр сұрақ 10 ұпаймен бағаланады, жартылай жауап 5 ұпаймен бағаланады.

**І кезең. «Білгенге маржан»**

**ІІ кезең. «Тапқыр болсаң, тауып көр»**

**ІІІ кезең. «Ой ашар»**

**ІҮ кезең. «Намыс-Дода»**

Әділқазы алқалары:

1 .

2.

3.

**І кезең. "Білгенге маржан"мақал-мәтелдің жалғасын табу***Отан, туған жер:*

20 Жері байдың –... (елі бай)

20 Отан үшін......(отқа түс-күймейсің)

20 Отансыз адам ...( ормансыз бұлбұл)

*Оқу, білім:*

30- Мектеп-кеме......( білім теңіз)

30- Оқу инемен ....(құдық қазғандай).

30- Ақыл – азбайтын тон,.... (білім – таусылмайтын кен)

*Еңбек:*

40- Еңбек етсең ерінбей,... (тояды қарның тіленбей

40- Еңбек етпесең, елге өкпелеме,......(Егін екпесең ,жерге өкпелеме).

40- Еңбектің наны тәтті,... (жалқаудың жаны тәтті)

**ІІ кезең. "Тапқыр болсаң, тауып көр"Жұмбақ шешу.**

*І топқа сұрақ*

1. Жерді көрдім қаласы бар  
   Үйлері жоқ мекендейтін,  
   Көлді көрдім, өзен көрдім  
   Сулары жоқ терең дейтін (карта)
2. Жұмбақ шешкіш кім екен?  
   Сыртқа шықсам түн екен  
   Моншақтарын шашып ап,  
   Бір сары қыз тұр екен (ай, жұлдыздар)
3. Қабат – қабат қаптама,  
   Ақылың болса аттама (Кітап)
4. Жезге ұқсас сабағы,  
   Дәні халық тағамы (Бидай)
5. Екі аяқты, бір басты,  
   Жүгіреді тым қатты (Велосипед)

*ІІ топқа сұрақ*

1. Білімнің дәнін тереді,

Балаға тәлім береді (Ұстаз)

1. Отыз екі батыр,

Екіге бөлініп жатыр  (тіс)

1. Күндіз білінбейді,  
    Түнде күлімдейді (Жұлдыздар)
2. Балалар суға салған жіп  
    Тереңнен іліп алар жүк (Қармақ)
3. Темір аяқты,

Ағаш таяқты. (циркуль мен қарындаш)

**ІІІ топқа сұрақ**1. Шөміші жоқ теңізді сапырады  
Кебісі жоқ егінді жапырады. (Дауыл)  
2. Бұрап қойған сағаттай,  
Айғайлайды таң атпай (Әтеш)

3. Бетін адам ашады,  
Білім нұрын шашады. /(кітап)

4. Көктемде ақ гүлге оранады,

Күзде қолға доп болып оралады (алма )

5. Жылт-жылт етеді,

Жылғадан өтеді (су)

**ІІІ кезең. «Ой ашар»**

1-сурет- Бидай

2-сурет – Қазақ

3-сурет- Еңбек

**ІҮтур «Намыс-Дода» капитандар сайысы**

Асықта берілген сөздерге байланысты мақал-мәтелдер айту

Дос

Отбасы

Тағам

**ІІІ. Қорытынды бөлім.**

«Тұз астың дәмін келтіреді,

Мақал сөздің мәнін келтіреді»

«Мақал қайдан шығады ой болмаса,

Киіз қайдан шығады қой болмаса» - дегендей, мақал-мәтелдермен жұмбақ жарысын тамашаладық. Жарысқа қатысушы сайыскерлер өздерінің сөздік қорын байытып, қазақтың мақал – мәтелдерін, жұмбақтарын жақсы білетіндіктерін көрсете білді. Осы жаттаған жұмбақ, мақалдармен шектелмей, мемлекеттік тілімізді құрметтеп, шешендік сөздерді көбірек біліп, тілге шешен, сөзге жүйрік болуға ұмтылыңыздар.

Марапаттау.